Br. 0101-

Datum: 31.01.2020.godine

Na osnovu Odluke o pokretanju postupka izgradnje stambenih objekata “(Sl.list CG -opštinski propisi br.036/19 od 30.08.2019 ) Opština Tivat objavljuje

**JAVNI POZIV**

za prikupljanje ponuda za izbor najpovoljnijeg ponuđača radi izgradnje stambenih objekata

 1. Predmet javnog poziva je izbor najpovoljnijeg ponuđača radi izgradnje stambenih objekata u zahvatu DUP-a “Mažina” a na kojima je Opština Tivat nosilac prava raspolaganja za 1/1 dijela ,i to na:

- UP 59 površine 529,68 m2 koja jeformirana od kat.parcela 1020/11,1020/12 i 1020/13,

- UP 24 a površine 682,66 m2 koja je formirana od kat.par.929/7,

- UP 33 površine 926,38 m2 koja je formirana od dijela kat.parcele 1026 i

- UP 34 površine 597,04 m2 koja je formirana od dijela kat.parcele 1026

,a na kojima je Opština Tivat nosilac prava raspolaganja za 1/1 dijela ,shodno upisu u LN 264 KO Tivat.

 2.Učešće Opštine Tivat :

- građevinsko zemljište iz tačke 1 ovog poziva

- naknada za komunalno opremanje građevinskog zemljišta

- revidovana projektna i tehnička dokumentacija za sve objekte kao i

- obezbjeđivanje nadzora nad gradnjom svih objekata.

 3. Obaveza izvođača u realizaciji Projekta predstavlja:

* izgradnja i opremanje objekata po sistemu “ključ u ruke”, u skladu sa revidovanom projektnom i tehničkom dokumentacijom i svim drugim uslovima koji će biti sastavni dio javnog poziva i pripadajuće dokumentacije, a u svemu prema ponudi koja bude izabrana kao najpovoljnija,
* ispunjavanje instrukcija nadzora u najkraćim rokovima i
* komunalno opremanje lokacije - priključenje objekata na vodovodnu,kanalizacionu i elektro infrastrukturu.

Izvođač je u obavezi da objekte izgradi i stavi u funkciju u roku od 300 dana od dana kada bude zaključen ugovor, formirana konačna rang lista budućih kupaca i uveden u posao od strane nadzornog organa.

 4. Način i uslovi plaćanja:Plaćanje će se vršiti od strane budućih kupaca koji rješavaju stambeno pitanje shodno čl.2 Odluke o pokretanju postupka izgradnje stambenih objekata “(Sl.list CG -opštinski propisi br.036/19 od 30.08.2019 ), a na način da 20 % ugovorene vrijednosti svaki kupac pojedinačno uplati u roku od 40 dana od dana kada bude zaključen ugovor, formirana konačna rang lista budućih kupaca i uveden u posao od strane nadzornog organa,a preostali dio po završetku radova i izvršenoj primopredaji stanova.

5. Pravo učešća

Pravo učešća na javnom pozivu imaju sva pravna lica koja u naznačenom roku podnesu prijavu.

Prijava se kao cjelina podnosi za sva četiri stambena objekta zajedno.

 6. Prijava treba da sadrži :

a) Obavezni uslovi

* Naziv,adresa i sjedište pravnog lica, kontakt osoba;
* Potvrdu o registraciji iz Centralnog registra privrednih subjekata ;
* Potvrda, uvjerenje izdato od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dana koji je naveden kao krajnji rok za podnošenje prijava, u skladu sa propisima Crne Gore, odnosno propisima države u kojoj ponuđač ima sjedište;
* Potvrdu da ponuđač odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare;

b) Posebni uslovi

* Dokaz da godišnji promet ponuđača nije manji od 500.000,00 eura za 2018 godinu

( bilans stanja i bilans uspjeha pravnog lica za 2018 ili izvod iz banke kojim se potvrđuje promet) ;

* Licenca izdata od strane nadležnog organa za pravno lice da isti posjeduje licencu za izvođenje radova u skladu s Zakonom o planiranju prostora i izgradnji objekta

( “Službeni list CG “ br.64/17 ), (u trenutku podnošenja prijava potrebno je dostaviti licence za sve faze izgradnje);

* Dinamički plan realizacije izgradnje objekata u cjelini;
* Bankarska garancija (bezuslovna i naplativa na prvi poziv) kao garancija ostajanja u obavezi prema ponudi do zaključivanja ugovora, kao i za realizaciju projekata u iznosu od 5% od ukupne predračunske vrijednosti sva četiri stambena objekta ( sa periodom važenja od 360 dana, počev od 10.02.2020 uključujući isti).

 7. Dokumentacija se prilaže u originalu ili ovjerenoj kopiji i ne može biti starija od 30 dana prije dana objavljivanja poziva.

Ponuđač koji je samostalno podnio prijavu ne može istovremeno da učestvuje u zajedničkoj prijavi drugog ponuđača.

 Ukoliko je ponuđač prijavu podnio samostalno ispunjavanje Posebnih uslova u dijelu neophodnih licenci ponuđač može ispuniti u skladu sa čl.122 i 123 Zakona o planiranju prostora i izgradnji objekta (“Sl.list Crne Gore “, br.064/17, 44/18, 63/18).

 Prijavu može da podnese grupa ponuđača (zajednička prijava), koji su neograničeno solidarno odgovorni za prijavu i izvršenje obaveza iz iste .

U zajedničkoj prijavi se mora dostaviti ugovor o zajedničkom nastupanju kojim se: određuje vodeći ponuđač - nosilac ; potpisati prijavu, ugovor; određuje podnosilac zajedničke prijave koji će obezbijediti bankarsku garanciju).Ugovorom o zajedničkom nastupanju može se odrediti naziv ovog ponuđača.

U zajedničkoj prijavi se moraju navesti imena lica koja će biti odgovorna za izvršenje ugovora za gradnju stambeno –poslovnog objekta .

Svaki podnosilac zajedničke prijave mora u ponudi dokazati da ispunjava obavezne uslove.

Posebne uslove predviđene Pozivom (zajednička prijava) ponuđači su dužni da ispune zajednički i mogu da koriste kapacitete drugog podnosioca iz zajedničke prijave.”

8. Rok i način podnošenja prijava

 Rok za podnošenje prijava je 9 (devet) dana od dana objavljivanja javnog poziva odnosno do 10.02.2020.

 Javni poziv će biti istaknut na internet stranici Opštine Tivat te će isti biti objavljen u dnevnom listu “Pobjeda”.

 Sastavni dio poziva su Glavni projekti na osnovu kojih se vrši izvođenje radova ,a isti se mogu u elektronskom obliku preuzeti na pisarnici opštine Tivat ( uz dostavljeni zahtjev) počev od dana objavljivanja javnog poziva.

 Prijave se dostavljaju sa naznakom ”prijava za učešće na javni poziv” Komisiji za sprovođenje postupka javnog poziva za prikupljanje ponuda za izbor najpovoljnijeg ponuđača radi izgradnje stambenih objekata, neposredno na pisarnici Opštine Tivat ,Trg magnolija br.1,radnim danima od 8:00 h do 14:00 h ili putem pošte zaključno sa 10.02.2020 do 14:00 h

 Prijave dostavljene nakon navedenog roka (neblagovremene) kao i prijave koje ne sadrže sve podatke i dokaze utvrđene pozivom neće se razmatrati i biće vraćene podnosiocu.

9. Procjenjena vrijednost radova i odabir najpovoljnijeg ponuđača

 Procjenjena vrijednost ukupnih radova je 2.094.393,76 eura sa PDV-om. Ukoliko ponuđači dostave prijavu čija je vrijednost ukupnih radova veća od procjenjene vrijednosti ista će se smatrati neispravnom. Za najpovoljnijeg ponuđača Komisija će izabrati onog ponuđača koji ponudi najnižu cijenu za izvođenje ukupnih radova ,a prema predmjerima radova, za sva četiri stambena objekta ( ukupno) po sistemu “ ključ u ruke”.U prijavi, ponuđači su dužni dostaviti i cijenu m2 neto površine stambenog prostora sa pdv-om( ukupno za sva 4 objekta).

 Ukoliko dva ili više ponuđača dostave iste ponude povoljnijim će se smatrati onaj ponuđač čije je prijava prije dostavljena.

10. Rok za donošenje odluke

 Komisija će u roku od 7 dana od krajnjeg roka za podnošenja prijava donijeti odluku o izboru najpovoljnijeg ponuđača ili odluku o obustavljanju postupka.

 U roku od 7 (sedam) dana od dana odabira najpovoljnijeg ponuđača o istom će biti obavještni svi učesnici.

 U slučaju da izabrani ponuđač odustane od zaključenja ugovora njegova bankarska garancija će biti aktivirana (podnijeta na naplatu),a drugorangirani ponuđač će biti pozvan na zaključenje istog u skladu sa redosljedom plasmana.

 Sa odabranim ponuđačem, a po prethodno pribavljenoj saglasnosti Skupštine opštine, Predsjednik opštine će zaključiti ugovor, kojim će biti regulisana prava i obaveze ugovornih strana u skadu sa javnim pozivom, ponudom i propisima koji regulišu predmet ove odluke . Troškove u vezi zaključenja ugovora (notarske usluge) i u vezi ispunjenja ugovora snosi ponuđač.

 Opština Tivat

 Komisija za sprovođenje postupka javnog poziva